ועדת החינוך, התרבות והספורט, כנסת 17, פרוטוקול מספר 21, 2006-06-20 12:30

מיכאל מלכיאור: שלום, אני פותח את ישיבת הוועדה.

מיכאל מלכיאור: היו לנו כמה ישיבות בנושא המצב של הילדים בעוטף עזה.

מיכאל מלכיאור: עלו דברים מאוד רציניים, והגענו למסקנה כי אנחנו לא יודעים באופן ברור מה קורה לילדי בתי הספר בעוטף עזה.

מיכאל מלכיאור: אני יודע שיהיה אחר כך דיון על זה גם בוועדה הכספים,ואנחנו רוצים להיות מוסרי בשורה.

מיכאל מלכיאור: משרד הביטחון ופיקוד העורף היו חסרים לנו בישיבה האחרונה.

מיכאל מלכיאור: דנו בזה, וכולם הסכימו שאי אפשר להחזיר את הילדים לבתי הספר מבלי שיש מיגון.

מיכאל מלכיאור: אני מבין, שאת כל המיגון אי אפשר לעשות עד הראשון בספטמבר.

מיכאל מלכיאור: אם לא החליטו על המיגון עכשיו ולא הקציבו את מה שצריך להקציב בשביל זה, זה לא יקרה.

מיכאל מלכיאור: הבוקר נודע לי, שעומדים לעשות מדרג, כך שכמה בתי הספר יעברו מיגון וכמה בתי ספר לא יעברו מיגון.

מיכאל מלכיאור: אני מאוד מקווה, שאפשר יהיה מיידית להזים את השמועה הזאת.

מיכאל מלכיאור: זה דבר שאנחנו לא יכולים לקבל.

מיכאל מלכיאור: אני מציע, שניתן את רשות הדיבור לנציג משרד הביטחון.

יחיאל קופרשטיין: אני לא נציג משרד הביטחון, אני נציג פיקוד העורף.

יחיאל קופרשטיין: לפני יומיים התקבלה החלטת ממשלה, שמדברת על שני דברים חשובים.

יחיאל קופרשטיין: הנושא הראשון, הוא שיש ועדת מנכ"לים שתעסוק גם בתקצוב.

יחיאל קופרשטיין: ההחלטה השנייה מדברת על תוכנית כוללת, והיא מדברת על כל ההיבטים.

יחיאל קופרשטיין: פיקוד העורף פועל על בסיס תוכנית שנקבעה לפני יותר משנה, שההיקף שלה הוא 210,000,000 שקלים.

יחיאל קופרשטיין: בתוך התוכנית הזאת לא נכלל מיגון בתי הספר.

יחיאל קופרשטיין: הנקודה נחתכה על פי תפיסת ניהול של כל האזור, שמדברת על מוטיב ההתראה כמוטיב מרכזי.

יחיאל קופרשטיין: הרעיון היה שכל מי שיש לו את היכולת הפיזית לנוע ממרחב לא מוגן למרחב מוגן, לא יקבל תוספת מיגון.

יחיאל קופרשטיין: אין כסף לעשות את זה.

יחיאל קופרשטיין: בתוך התוכנית הזאת נכללו כלל גני הילדים.

יחיאל קופרשטיין: תוכנית 210 כוללת בתוכה מיגון גני ילדים בעוטף עזה.

יחיאל קופרשטיין: מדובר על 125 גני ילדים.

מיכאל מלכיאור: האם אתם סבורים שבהתראה של כמה שניות כל ילד יוכל להגיע למקום מוגן?

יחיאל קופרשטיין: לאור הכסף שהוקצב לנו למשימה, היינו צריכים לחתוך בנקודה מסוימת.

יחיאל קופרשטיין: נקודת החיתוך היתה גיל 6, אחרת אי אפשר לחתוך את זה בשום מקום אחר בצורה של קביעת קריטריונים.

יחיאל קופרשטיין: הקריטריון הוא תלמידים עד גיל 6.

מיכאל מלכיאור: אתה אמרת, שהקריטריון הוא, מי שיכול להגיע לאזור מוגן.

יחיאל קופרשטיין: אני לא פורס פה את כל התפיסה מאחורי התקציב הקיים.

יחיאל קופרשטיין: מסגרת התקציב הקיים דיברה על סדרה של תעדופים, כך שבסוף התעדופים האלה היה גם תעדוף גני הילדים.

יחיאל קופרשטיין: הטיפול בגני הילדים היה בסוף התעדוף ולא בראשיתו.

יחיאל קופרשטיין: לא היה מקום נוסף למגן בתי ספר, ואנחנו החלטנו שלא למגן את בתי ספר.

יחיאל קופרשטיין: אחרי שנגמרה התוכנית הזאת, אחרי שנסגר המימון של תוכנית 20, נוצר שינוי שהביא למיקוד באזור שדרות.

יחיאל קופרשטיין: המצב החברתי בשדרות מוכר לכולכם, ומה שקורה היום זה גם חלק מזה.

יחיאל קופרשטיין: ההשפעה המרכזית היא על תחושת הביטחון.

יחיאל קופרשטיין: ישנה פנייה של משרד החינוך למשרד הביטחון, לבצע מיגון של בתי ספר, מה שלא היה בתוכנית המקורית.

יחיאל קופרשטיין: ההחלטה של השר, היתה לבצע הסתה מתוך ה-43,000,000 שקלים האחרונים של התקציב למיגון של בתי ספר.

יחיאל קופרשטיין: הוא קבע עדיפות של 8 בתי ספר, 7 בשדרות ואחד בקריית מרדכי.

יחיאל קופרשטיין: כולם בתי ספר יסודיים, שרמת האיום שם היתה בצורה כזאת שדרשה ביצוע מיגון בצורה מיידית.

מיכאל מלכיאור: מה היו הקריטריונים?

יחיאל קופרשטיין: היו שני קריטריונים.

יחיאל קופרשטיין: הקריטריון הראשון היה לטפל בגילאים הנמוכים ביותר.

יחיאל קופרשטיין: הקריטריון השני, הוא לטפל באזור שספג את מרב הפגיעה, ובו ממוקדת הפגיעה.

יחיאל קופרשטיין: שדרות היא מרכז הפגיעה.

יחיאל קופרשטיין: יש מרדכי משרת הרבה מאוד יישובים, והוא יוצר תחושת ביטחון גבוהה.

יחיאל קופרשטיין: בזה נגמרה התוכנית של ה-210.

יחיאל קופרשטיין: מהרגע שמישהו יגיד שיש יותר כסף וצריך לפתוח את הקריטריונים, אנחנו נפתח אותם.

יחיאל קופרשטיין: הקריטריון הזה נפתח גם באיכות וגם בכמות.

יחיאל קופרשטיין: אם הוא נפתח באיכות, הוא יכול להגיע לאשקלון ויותר בזה.

יחיאל קופרשטיין: הוא נפתח גם בכמות, כי הוא לא נגמר בבתי הספר.

יחיאל קופרשטיין: הוא עובר גם למוסדות על תיכוניים, מוסדות ציבור, בתי כנסת, קופות חולים, שווקים וקניונים, ומישהו צריך לשים קו אדום.

יחיאל קופרשטיין: אנחנו יודעים לשים את הקו האדום הזה בהתאמה למסגרת תקציבית.

יחיאל קופרשטיין: בהתאמה ל-210, הקו האדום עבר בגיל 6.

מיכאל מלכיאור: אני רוצה לספר לך, שהוועדה הזאת לא תטפל במצב בקניונים או בבתי הכנסת, אלא במבני חינוך.

מיכאל מלכיאור: יכול להיות שבתוך מבני החינוך נדבר גם על החינוך הלא פורמלי.

מיכאל מלכיאור: הרבה ילדים נמצאים במתנ"סים תחת אחריות של המדינה.

מיכאל מלכיאור: יש הבדל בין ילדים למבוגרים, ובין מקום שהוא חובה לשלוח את הילדים אליו, לבין קניון או בית כנסת, שאין חובה לשלוח את הילדים לשם.

מיכאל מלכיאור: עלינו מוטלת עלינו אחריות מאוד כבדה כלפי הילדים.

מיכאל מלכיאור: קיבלנו תמונה לגבי מצב הדברים כרגע.

מיכאל מלכיאור: אני יכול לומר לך, כי זאת תמונה שמאוד לא מוצאת חן בעיננו.

מיכאל מלכיאור: אני חושב, שסדרי העדיפות הם משובשים.

מיכאל מלכיאור: אני חושב, שאין הבנה של מה שקורה לתושבים בעוטף עזה.

מיכאל מלכיאור: להגיד כי 8 בתי ספר ימוגנו והשאר לא, זה לא בסדר.

אברהם צדקה: יש 24 בתי ספר ברי מיגון בעוטף עזה.

אברהם צדקה: זה כולל 4 מועצות אזוריות ועיריית שדרות.

מיכאל מלכיאור: יכול להיות שיש מקומות שהם יותר מועדים לפורענות מאחרים.

יחיאל קופרשטיין: מתוך 24 בתי ספר, יש 16 בתי יסודיים.

יחיאל קופרשטיין: מתוך 16 תעדפנו את מה שהיה לנו כסף בשבילו.

יחיאל קופרשטיין: בית הספר הראשון שטיפלנו בו, הוא בית הספר לחינוך מיוחד.

יחיאל קופרשטיין: אחר כך המשכנו עם בתי הספר בשדרות, גם לפי כמות התלמידים וגם לפי מהירות מתן המענה.

יחיאל קופרשטיין: אחד הדברים שמאוד חשובים לנו, זה לנסות ולצמצם את זמן מתן המענה בתקופת הקיץ, כך שבראשון לספטמבר או בתחילת השנה יוכלו למגן את המבנה.

מיכאל מלכיאור: אם היום יש תקציב למגן את כל ה-24 בתי הספר, תוכלו לבצע את זה עד הראשון בספטמבר?

יחיאל קופרשטיין: לא, אבל קרוב לזה.

יחיאל קופרשטיין: יש פה עבודה שלוקחת זמן.

יחיאל קופרשטיין: אי אפשר לקצר פיזיקה.

מיכאל מלכיאור: האם 8 בתי הספר עליהם החלטתם, יהיו ממוגנים עד פתיחת שנת הלימודים.

יחיאל קופרשטיין: 8 בתי ספר יהיו מוכנים בתחילת שנת הלימודים.

30694: אמנם מה שאני אגיד ייצא קצת מתחום הוועדה הזאת, אבל אני חושב שחשוב שתבינו את העניין.

30694: כשקופר דיבר על 210,000,000 שקלים שעליהם אנחנו עובדים יותר משנה, הוא על בסיס תוכנית של משרד הביטחון, שלא הזדרז לשכב על הגדר ולבצע את זה בזמן בהתרעות דחופות שלנו.

30694: הוא עשה זאת על פי הלחץ ועל פי הגברת הטילים והלחץ הפסיכולוגי והציבורי.

30694: כל פעם שיש תגבור של המצב הזה, פתאום נפתח חלון של הזדמנות.

30694: הלחץ הציבורי כרגע גרם לשיבוש בקבלת ההחלטות.

30694: לקחו 40,000,000 שקלים שמתאימים לרבע מהבעיה, ופותרים חלק מהבעיה, שמוגדרת על ידי פיקוד העורף כבעיה חשובה אבל משנית לעומת סכנת חדירה.

30694: נוצר מצב שבמקום לקחת כסף חדש, כי ממילא הכסף הזה לא מספיק לפתרון הבעיה, מלווים כדי לתת אספירין לחולי הסרטן.

30694: ועדת החינוך צריכה לתבוע את מלוא 160,000,000 שקלים כדי למגן את הרף הבא.

30694: זה נכון שהחינוך הבלתי פורמלי הוא באחריות עקיפה של המדינה, אבל גם שם צריך לעשות זאת.

30694: לא פחות חשוב, הוא הנושא של מיגון הדירות.

30694: שחר אדום מצוין כאשר יש לאן ללכת, ולא כאשר אתה צריך להחליט על מי מהילדים אתה שומר באותו רגע.

30694: הסיפור של מיגון הדירות הוא מעניינה של ועדת החינוך האמונה על הילדים.

30694: אנחנו יודעים שמדובר בסכום עצום, אבל אנחנו מבקשים ש-15,000,000 שקלים ראשונים יוקצו לתכנון וקידום סטטוטורי.

30694: זה ממילא ייקח חודשים.

30694: זה פרוייקט עצום שנעשה באזור הדרום.

30694: יש אלפי דירות בשדרות ובסובב עזה.

30694: חייבים למצוא את המתכונת המתאימה, ייתכן בהשתתפות מסוימת של אזרחים.

30694: חייבם לשים את זה על השולחן.

30694: לא יכול להיות שאנשים יגורו בדירות, שבהן אין יכולת להיעזר בעזר הטכנולוגי הזה שנקרא שחר אדום.

30694: אצלנו היה ויכוח על העניין הזה.

30694: אמרנו, בשביל מה צריך שחר אדום, הרי אין מיגון בדירות.

30694: אי אפשר להגיע למקלט בכלל.

מיכאל מלכיאור: האם אין בכלל מקלטים אצלכם?

30694: המקלטים לא רלוונטיים, כי אי אפשר להגיע ב-15 שניות למקלט סגור.

יצחק גלנטי: אני לא מבין, למה בזמן שיש הפגזה המקלט נעול.

30694: הוא לא פתוח באופן קבוע.

30694: המקלטים עובדים כאשר הגה מכריזה על מצב חירום.

30694: בכל מקרה אי אפשר להגיע למקלט ב-10 שניות.

יצחק גלנטי: זה סיפור אחר.

מרים ששי: אני רואה בהחלטה לקצץ בהקצאה למיגון מוסדות החינוך בשדרות ובעוטף עזה, החלטה אומללה.

מרים ששי: המצב באזור שלנו לא מאפשר את ההנחות האלה.

מיכאל מלכיאור: איזה קיצוץ?

מרים ששי: קיצוץ בהקצאה שהיתה צריכה להיות מיועדת לכלל המיגון, בסך 160,000,000 שקלים.

מיכאל מלכיאור: לא היה קיצוץ כי זה לא בוצע אף פעם.

מרים ששי: אבל היתה הערכה תקציבית שזה יהיה הסכום, וזה יהיה מערך הפעולה מול מוסדות החינוך שאותרו והיו מיועדים למיגון.

מרים ששי: הסיטואציה היום בשדרות ובאזור לא מאשפרת את ההנחות האלה.

מרים ששי: זה לא הזמן.

מרים ששי: המערכת פה צריכה להתכונן אל פעולה יסודית.

מרים ששי: בזמנו דובר על טווח של 30 שנייות, היום הטווח מדבר על שניות ספורות, 3-4 שניות מרגע ירי הקסאם עד לרגע הנחיתה.

מרים ששי: למרבה האירוניה, הנחיתה פגעה והרגה אנשים מחוץ למוסדות החינוך והבתים.

מרים ששי: זאת אומרת, אנחנו צפויים למצב של הסלמה.

מרים ששי: לא ניכר פתרון בשטח.

מרים ששי: כל ניסיונות ההידברות היום, וזה לא הפן שעליו אני אמונה, לא מותירים ספק.

מרים ששי: לא הולך ליכון שלום באזור שלנו ואנחנו נצטרך להיות שם בסיטואציה שהולכת ומחריפה.

מרים ששי: הנכונות של הגורמים השונים מתבטאת בהבעת תמיכה ובהקצאה של מנות קטנות.

מרים ששי: אלה רק פעולות הפוגה.

מיכאל מלכיאור: בישיבות הקודמות תיארו לנו ילדים מעוטף עזה את מה שקורה.

מיכאל מלכיאור: שמענו כי רק 8 מוסדות ימוגנו.

מיכאל מלכיאור: איזו תחושה זה ייצור?

מרים ששי: גם מיגון כלל מוסדות החינוך לא היו מספקים את המענה המלא.

מרים ששי: כיוון שצריכה להיעשות פה פעולה משולבת בהרבה מאוד תחומים ביישוב.

מרים ששי: אתה לא רוצה לגעת בדוגמאות המאוד פרטניות של ילדים.

מרים ששי: תקנים ל-4 פסיכולוגים בלבד, זה לא מספיק.

מיכאל מלכיאור: הישיבה היום היא רק על הנושא של מיגון.

מיכאל מלכיאור: אני שואל אותך, מה תעשה החלטה למגן 8 בתי ספר ולא את יתר בתי הספר?

מרים ששי: היא תיתן את המענה האופטימלי, מהבחינה הזאת שברגע שהתלמידים ישהו בין אותם קירות מגנים הם לא יהיו חשופים לאותה סכנה מיידית.

קריאה: ההורים והילדים של מי שיקבל את זה, ישמחו, ואחרים יצאו מגדרם, ישתוללו ברחובות.

מרים ששי: זאת הגנה מיידית לשעה ולעת.

יואב לפידות: אני רוצה להתייחס לנושא של הזמינות ושל ההיערכות.

יואב לפידות: אני מבין שגזירת התקציב היא גזירה שאי אפשר לעמוד מולה.

יואב לפידות: אפשר לבצע רק עם מה שיש לך.

יואב לפידות: התקציב הזה של 43,000,000 שקלים גויס בזריזות מדהימה.

יואב לפידות: תוך יומיים אישרנו את התוכניות.

יואב לפידות: לגבי אותם 16 בתי ספר נוספים, אין תכנון.

יואב לפידות: גם כאשר היה תקציב וזמן, לא היינו ערוכים לביצוע לקראת מצב שיהיה לנו תקציב.

יואב לפידות: כאשר נופל תקציב אתה מתחיל לתכנן, ואתה מפסיד זמן יקר.

יואב לפידות: אני לא בטוח, שהתיקון הזה הוא אידיאלי.

יואב לפידות: חבל לא לנצל היום את הזמן לגבי אותם 16 בתי ספר.

מיכאל מלכיאור: אני במקומך הייתי מתחיל לתכנן לגבי אותם 16 מוסדות.

יואב לפידות: לא אני מתכנן, אלא משרד הביטחון.

מיכאל מלכיאור: האם משרד החינוך לא מעורב בזה?

אברהם צדקה: התכנון הוא פרטני על פי רמות האיום.

אברהם צדקה: גובה של תקרה פי 300, נקבע על ידי משרד הביטחון.

אברהם צדקה: מהנדסים ובעלי מקצוע מטעם פיקוד העורף, הם אלה שעושים את התכנון הייעודי.

יצחק גלנטי: האם כל בתי הספר שעליהם מדובר נמצאים באותה רמת סיכון מבחינה גיאוגרפית או מבחינת צורת המבנה?

יצחק גלנטי: האם יש הבדלים מהם מבחינת כושר המיגון.

יצחק גלנטי: האם ישנם כאלה בעלי עדיפות גבוהה יותר?

יואב לפידות: החליטו מי ימוגן ראשון במהירות האפשרית.

יואב לפידות: מבנה ישן שמאוד רך, ימוגן ראשון.

יואב לפידות: בית ספר הזה הוא מאוד חשוף.

יואב לפידות: מי שיש לו חלונות בצד מערב, יקבל מיגון יותר מהיר.

יצחק גלנטי: כלומר, כל המדדים האלה נלקחו בחשבון.

יצחק גלנטי: כל זה עשוי לפתור את הבעיה באופן חלקי, כאשר מדובר רק על תקופת הזמן בה התלמידים נמצאים שם.

יצחק גלנטי: ברגע שהם בחוץ, כל זה לא יעיל.

יואב לפידות: גם כאשר הם שם, זה פותר את הבעיה באופן חלקי.

יואב לפידות: אנחנו שוכחים שהילדים צריכים ללמוד שם, לשחק בהפסקות ולהיות שמחים.

יואב לפידות: כאשר רוצים למגן מבנה דו קומתי, שמים על הגג סוג של כיסוי שמגן עליו מלמעלה.

יואב לפידות: בחלק אחר של המקרים בנוסף לכך, יעמוד לכל גובהו קיר בטון שמכסה את כל החלונות.

יואב לפידות: ילד ישב בכיתה כאשר הוא רואה מולו בטון.

יואב לפידות: הוא צריך ללמוד, לסגור פערים ולהגיע להישגים, וכן לצאת להפסקה שמח.

יואב לפידות: בהפסקה הוא נתקל במבנים בחצר,

יואב לפידות: שאליהם הוא צריך לרוץ כאשר קורה משהו.

יואב לפידות: אנחנו עדים לכך שמרחק הזמן בין שחר אדום לבין נפילת הקסאם הולך ומתקצר .

יואב לפידות: אנחנו חשים שיש להם איזשהו שכלול.

יואב לפידות: אני לא רואה ילד בכיתה א רץ לתוך המכסה,ולכן הפתרון הוא כמעט מלא.

יצחק גלנטי: מכאן, שגם תקציב של 160,000,000 שקלים לא פותר את הבעיה.

מיכאל מלכיאור: על כולנו מוסכם שלא צריכים להיות קסאמים בכלל.

אליזבט לוי: בישיבה הקודמת דיברנו על אחריות על בטיחות הילדים ועל סכנת חיים.

אליזבט לוי: באזור הזה ישנה סכנת חיים לילדים.

אליזבט לוי: כל ילד שם בסכנת חיים, נפשית ופיזית.

אליזבט לוי: אם הילד ירגיש שהוא בטוח וההורה ירגיש שהוא בטוח, אפשר להאריך את יום הלימודים, כך שהילד יהיה יותר שעות בתוך בית הספר המוגן.

אליזבט לוי: אפשר לחשוב על פעילות אחרי שעות בית הספר, כדי שהוא יהיה במקום מוגן.

אליזבט לוי: החוק מכריח הורה לשלוח את הילד לבית הספר, ולכן האחריות היא על המדינה.

דוד מנצור: לדעת כולנו, נושא המיגון איננו פתרון.

דוד מנצור: יש מרחבים שאי אפשר למצוא להם פתרונות, לדוגמת מגרש הכדורגל.

דוד מנצור: צריך לקחת בחשבון שחלק גדול מהתלמידים מגיעים בהסעות.

דוד מנצור: כאן יכולה להיות מכשלה גדולה מאוד.

דוד מנצור: כאשר לוקחים את מקומות הריכוז של פריקה וטעינה של הילדים האלה, רואים שגם זאת בעיה.

דוד מנצור: לגבי משך היום, זאת בעיה לא פשוטה של משרד החינוך.

דוד מנצור: הם לא יודעים כיצד לפתור את הבעיה, של מה עושים עם הילדים בשעות אחר הצוהריים.

אורי נעמתי: אני רוצה להעלות נקודה שלא הועלתה כאן בדיון.

אורי נעמתי: כאשר אנחנו מדברים על מיגון בתי הספר, כולנו מבינים שהאיום הוא איום ארטילרי ואנחנו צריכים למגן את בתי הספר.

אורי נעמתי: במועצה שלי, האיום הגדול ביותר על בתי הספר הוא מחדירת מחבל ליישוב ולבית הספר.

אורי נעמתי: דובר פה על קצה בעיה.

אורי נעמתי: 43,000,000 שקלים האחרונים מהתקציב של ה-210,000,000 שקלים היו מיועדים לגדרות והגנה נגד חדירה של מחבלים ליישובים ובתי הספר.

אורי נעמתי: את הסכום הזה לקחו עכשיו ורוצים למגן בהם את התקרות.

מיכאל מלכיאור: האם זה חוקי לעשות כזה דבר?

מיכאל מלכיאור: האם זה חוקי לשנות החלטה?

אורי נעמתי: ועדת הכספים כנראה לא תאשר את זה.

אברהם צדקה: בשעה 14:15 ועדת החינוך תדון בסוגיה הזאת.

אורי נעמתי: היות ואתם ועדת חינוך, אתם צריכים להגיד שצריך היום 160,000,000 שקלים על מנת לפתור את בעיית מיגון בתי הספר בגזרת סובב עזה.

מיכאל מלכיאור: אני רוצה לסכם את הישיבה.

מיכאל מלכיאור: אני רוצה לומר, כי יש במדינת ישראל חוק חינוך חובה.

מיכאל מלכיאור: החוק הזה מטיל מחויבויות על הורים, ילדים וגם על מדינת ישראל.

מיכאל מלכיאור: אנחנו לא יכולים לצפות מהורים לשלוח את ילדיהם בתחילת שנת הלימודים הבאה, אם אין את המיגון הבסיסי שכולם יודעים מה הוא.

מיכאל מלכיאור: לא יעלה על הדעת שמשרד האוצר ומשרד הביטחון לא יקציבו את הסכום של ה-160,000,000 שקלים שדרושים למיגון 24 בתי הספר בעוטף עזה.

מיכאל מלכיאור: יש לנו דרישה חד משמעית לעשות זאת.

מיכאל מלכיאור: זאת חובתנו כלפי התושבים וכלפי הילדים.

מיכאל מלכיאור: זאת חובה שלנו גם מכוח החובה שיש לשלוח את הילדים לבתי הספר בלי הורים, בלי מישהו שיכול להגן עליהם במציאות בה הם נמצאים.

מיכאל מלכיאור: יש לנו דרישה חד משמעית לעשות זאת, ולא לקחת תקציב ממקום אחר ולטפל רק בחלק מבתי הספר.

מיכאל מלכיאור: זה לא ייתן מענה.

מיכאל מלכיאור: מיגון בתי הספר הוא פתרון מינימלי, אבל זאת חובתה של המדינה.

מיכאל מלכיאור: חייבים להגיע לתקצוב ולתכנון באופן מיידי, כך שההורים יידעו שתוך מספר שבועות הדבר הזה יהיה מוכן, ונוכל לתת את ההגנה המינימלית לילדנו בעוטף עזה, שעוברים עכשיו תקופה בלתי אפשרית.

מיכאל מלכיאור: זאת חלק מהסולידריות של החברה שלנו.

מיכאל מלכיאור: אנחנו מדינה שיכולה פתאום לקחת 3.3 מיליארד להטבה במע"מ.

מיכאל מלכיאור: לא יכול להיות שאנחנו לא יכולים למצוא את הסכום של ה-160,000,000 האלה, שזה מה שאנחנו צריכים על מנת לפתור את בעיית בתי הספר בחינוך הפורמלי.

קריאה: האם אפשר לצרף את הנושא של תחילת התכנון של חדרי הביטחון?

קריאה: כאשר ילדים חוזרים הביתה מבית הספר?

יצחק גלנטי: זה ברור.

יצחק גלנטי: זה נובע מעצם חוק החינוך.

מיכאל מלכיאור: אנחנו קוראים למשרד הביטחון ופיקוד העורף לתת את הדעת בצורה מקיפה, ולתת לנו פתרון לבתים הפרטיים.

מיכאל מלכיאור: גם אם זה דבר שלא ניתן לפתור אותו באופן מיידי, חייבים לתת את הדעת עליו, כדי שאם תהיה הסלמה של המצב, יוכלו לעשות מיגון של הבתים ושאר מוסדות הציבור ביישובי עוטף עזה.

מיכאל מלכיאור: עם זאת, אני מבדיל בדחיפות ובצורת הדרישה של הוועדה בנושא הזה.

מיכאל מלכיאור: אנחנו שולחים את מלוא ההזדהות שלנו.

מיכאל מלכיאור: היום נעשה את זה דרך האחראית על אגף החינוך בשדרות.

מיכאל מלכיאור: תדעו שיש לכם כתובת.

מיכאל מלכיאור: כל זמן שהמצב הזה קיים, יש לכם כתובת.

מיכאל מלכיאור: לא ניתן לילדים שלנו להיות במצב כזה בלי הגנה, עד אשר כל הקסאמים יהפכו לאיתים.

מיכאל מלכיאור: תודה רבה הישיבה נעולה.